open-index/open-wikipedia-markdown huggingface dataset:
Γέβα Ρίβας

Η **Βαλέρια Αλεξάντροβνα Ρέσετνικοβα-Σατουριάν** (ρωσικά: *Валерия Александровна Решетникова-Цатурян*, Αρμενικά: *Վալերիա Ռեշետնիկովա-Ծատուրյան*, 13 Ιουλίου 1987) είναι Ρωσίδα τραγουδίστρια.

## Καταγωγή
Η Γέβα Ρίβας γεννήθηκε και μεγάλωσε στο Ροστόφ επί του Ντον, από Αρμένια μητέρα και πατέρα από ρωσική, αρμενική και ελληνική καταγωγή. Έχει το ψευδώνυμο «Γέβα Ρίβας» παρμένο από την Ελληνίδα προγιαγιά της.

## Eurovision
Η Γέβα Ρίβας εκπροσώπησε στο Διαγωνισμό τραγουδιού του 2010 στο Όσλο την γενετείρα της Αρμενία, και κατέλαβε στον τελικό την 7η θέση.

Η Ρίβας έχει επισκεφτεί πολλές χώρες, όπως: Ελλάδα, Ολλανδία, Κύπρος, Βέλγιο, Αρμενία (η χώρα που εκπροσωπεί), Ρωσία (εκεί κατοικεί μόνιμα), Γαλλία, Ρουμανία, Ελβετία, Βουλγαρία, Γερμανία, Κροατία, Ισραήλ, Σερβία και Γεωργία.

## Κινηματογράφος

## Παραπομπές


## Εξωτερικοί Σύνδεσμοι

* 

Κατηγορία:Ρωσίδες τραγουδίστριες
Κατηγορία:Αρμένισσες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αρμενία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2010
Στηβ Σόουζα

Ο **Στηβ Σόουζα** (αγγλ. *Steve Souza*) είναι Αμερικανός τραγουδιστής της thrash metal μουσικής σκηνής, γνωστός ως μέλος των Exodus, με τους οποίους είχε συνυπάρξει για άλλες δύο περιόδους στο παρελθόν ηχογραφώντας συνολικά έξι στούντιο άλμπουμ. Επίσης, είναι ένας από τους ιδρυτές των Dublin Death Patrol μαζί με τον Τσακ Μπίλι, όπως και των Hatriot.

## Καριέρα
Το 1983, ο Σόουζα αντικατέστησε τον Ντέρικ Ραμίρεζ στα φωνητικά των Legacy, το συγκρότημα που μετονομάστηκε αργότερα σε Testament. Το 1986, έδωσε την θέση του στον Τσακ Μπίλι και αντικατέστησε τον Πωλ Μπέιλοφ στο μικρόφωνο των Exodus.

Με τους Exodus γνώρισε επιτυχία ανεβαίνοντας στο Top-100 του Billboard με τα άλμπουμ "*[[Pleasures of the Flesh]]*" (1987) και "*[[Fabulous Disaster]]*" (1989). Ακολούθησαν τα "*[[Impact Is Imminent]]*" και "*[[Force of Habit]]*", πριν το συγκρότημα διαλυθεί.
Οι Exodus επανενώθηκαν το 2002 με τον Σόουζα να αναλαμβάνει και πάλι το μικρόφωνο για τον δίσκο "*[[Tempo of the Damned]]*", αλλά να αποχωρεί κατά την διάρκεια της Λατινοαμερικάνικης περιοδείας τους, το 2004.
Το 2006, σχημάτισε τους Dublin Death Patrol μαζί με τον τραγουδιστή των Testament, Τσακ Μπίλι, κυκλοφορώντας το "*DDP 4 Life*" έναν χρόνο αργότερα. Ακολούθησε το "*Death Sentence*", το 2012.
Τον Αύγουστο του 2008, έγινε μέλος του thrash/death metal συγκροτήματος Tenet, στους οποίους συμμετέχει και ο Τζην Χόγκλαν. Το συγκρότημα κυκλοφόρησε τον δίσκο "*Sovereign*" το 2009.
Ο Σόουζα δημιούργησε το thrash metal πρότζεκτ Hatriot, ηχογραφώντας τους δίσκους "*Heroes of Origin*" το 2013 και "*Dawn of the New Centurion*" το 2014.
Στις 8 Ιουνίου 2014, ανακοινώθηκε η επιστροφή του Σόουζα στους Exodus και η ηχογράφηση του άλμπουμ "*[[Blood In, Blood Out]]*".

## Δισκογραφία

## Παραπομπές


## Πηγές
* Steve "Zetro" Souza - Encyclopaedia Metallum: The Metal Archives
* Steve Souza's Biography – last.fm
* Steve "Zetro" Souza - Metal Storm

## Εξωτερικοί σύνδεσμοι
* steve zetro souza | Hatriot Official Site
* EXODUS - Official Website
* Dublin Death Patrol Official Site

Κατηγορία:Αμερικανοί τραγουδιστές
Κατηγορία:Ροκ μουσικοί
Γκιμπιμπάιτ

Το **gibibyte (γκιμπιμπάιτ)** είναι πολλαπλάσιο της μονάδας μπάιτ για ψηφιακές πληροφορίες. Είναι μέλος του συνόλου των μονάδων με δυαδικά προθέματα που ορίστηκαν από την διεθνή ηλεκτροτεχνική επιτροπή (IEC). Το σύμβολο της μονάδας του είναι **GiB**.

Το πρόθεμα gibi (γκίμπι) (σύμβολο **Gi**) αντιπροσωπεύει πολλαπλασιασμό με 10243, συνεπώς:

: 1 gibibyte = 230 bytes =  = 1024 mebibytes

Το γκιμπιμπάιτ σχετίζεται στενά με το gigabyte (GB), που ορίζεται ως 109 bytes = , αλλά χρησιμοποιείται ως συνώνυμο του γκιμπιμπάιτ σε κάποια έκταση.  ≈ . 1024 gibibytes είναι ισοδύναμα με τεμπιμπάιτ.

Τα δυαδικά προθέματα χρησιμοποιούνται όλο και περισσότερο στην τεχνική βιβλιογραφία και στο λογισμικό ανοικτού κώδικα και είναι μέλη στο Διεθνές σύστημα ποσοτήτων.

## Δείτε επίσης
* Γκιμπιμπίτ
* IEEE 1541
* IEC 80000-13
* Τάξεις μεγέθους (δεδομένα)
* Προθέματα SI

## Παραπομπές


Κατηγορία:Μονάδες μέτρησης πληροφορίας
Δημοτικό Στάδιο Λαμίας

Το **Δημοτικό Στάδιο Λαμίας** είναι ένα στάδιο που βρίσκεται στην πόλη της Λαμίας, στο Νομό Φθιώτιδας στην Στερεά Ελλάδα. Αποτελεί την έδρα του ποδοσφαιρικής ομάδας του Π.Α.Σ. Λαμία από την ίδρυση κιόλας του αθλητικού συλλόγου.

Το στάδιο βρίσκεται στο βόρειο τμήμα της πόλης της Λαμίας, δίπλα στο τοπικό Δημαρχιακό Μέγαρο και αποτελεί μέρος -και συνάμα την κύρια εγκατάσταση- του Δημοτικού Αθλητικού Κέντρου (Δ.Α.Κ.) Λαμίας, ενώ ανήκει στο Δήμο Λαμιέων. Η χωρητικότητα του ανέρχεται σε 5.500 θέσεις.

## Ιστορικό
### Κατασκευή και ανακαινίσεις
Το στάδιο κατασκευάστηκε το 1952. Ανακατασκευάστηκε το 2004 και το 2008 και προστέθηκαν πλαστικά καθίσματα μπλε χρώματος σε όλες τις κερκίδες.

Το καλοκαίρι του 2017 το γήπεδο ανακαινίστηκε για την αδειοδότηση του Π.Α.Σ. Λαμία στην Super League. Έτσι, προστέθηκαν πέντε καινούργιοι προβολείς για τον καλύτερο φωτισμό του γηπέδου και επίσης νέα πλαστικά καθίσματα. Ακόμη, κατασκευάστηκε στέγαστρο στην κύρια εξέδρα του γηπέδου, ανακαινίστηκαν τα αποδυτήρια, οι πάγκοι και πραγματοποιήθηκαν πολλές άλλες εκτενείς εργασίες αναβάθμισης και εκσυγχρονισμού.

### Ρεκόρ προσέλευσης
Το ρεκόρ προσέλευσης θεατών στο Δημοτικό Στάδιο της Λαμίας πραγματοποιήθηκε στις 31 Μαρτίου του 1968 σε αγώνα ανάμεσα στην Λαμία και τα Τρίκαλα, με 11.502 φιλάθλους να παρευρίσκονται στις εξέδρες του σταδίου.

## Ονομασία
Το στάδιο παλαιότερα επισήμως ονομαζόταν «Εθνικό Στάδιο Λαμίας», ενώ πλέον η ονομασία του είναι «Δημοτικό Στάδιο Λαμίας».

Συχνά, αποκαλείται ως «Δ.Α.Κ. Λαμίας» λόγω της συνολικής αθλητικής εγκατάστασης όπου ανήκει, ενώ επίσης αποκαλείται και πιο απλά και ως «Στάδιο Λαμίας».

Τον Ιανουάριο του 2019, κατά την πρώτη συνεδρίαση του δημοτικού συμβουλίου του Δήμου Λαμιέων για το έτος, προτάθηκε από τον δημοτικό σύμβουλο Τάκη Συλεούνη να αποδοθεί η ονομασία «Αθανάσιος Διάκος» στο γήπεδο προς τιμήν του συγκεκριμένου ήρωα της Επανάστασης του ’21 ο οποίος έδρασε κυρίως στην Ρούμελη (Στερεά Ελλάδα) και βρήκε μαρτυρικό θάνατο στην Λαμία. Η πρόταση συζητήθηκε εκτενώς στις συνεδριάσεις του δημοτικού συμβουλίου. Την 16η Σεπτεμβρίου του 2020 έγινε και επίσημα η αλλαγή της ονομασίας.

## Εισιτήρια
Ο μέσος όρος εισιτηρίων ανά (εντός) αγώνα της Λαμίας στο Πρωτάθλημα της Β΄ Εθνικής κατά τις αγωνιστικές περιόδους 1967–68, 1968–69, 1969–70, 1970–71 και 1971–72:

Ο μέσος όρος εισιτηρίων ανά (εντός) αγώνα της Λαμίας στο Πρωτάθλημα της Σούπερ Λιγκ κατά τις αγωνιστικές περιόδους 2017-18 και 2018-19:

## Παραπομπές


## Εξωτερικοί σύνδεσμοι
* Ιστοσ. Stadia.gr. Πληροφορίες για το Δημοτικό Στάδιο Λαμίας.
* Ιστοσ. Δήμου Λαμιέων, Lamia.gr. Πληροφορίες για το Δ.Α.Κ. Λαμίας .

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στη Φθιώτιδα
Αγγελική Βαρελλά

Η **Αγγελική Βαρελλά** (1930- 9 Αυγούστου 2022) ήταν Ελληνίδα συγγραφέας.

## Παιδικά χρόνια
Γεννήθηκε το 1930 στη Θεσσαλονίκη. Μεγάλωσε στην Αθήνα και σπούδασε στη Φιλοσοφική Σχολή του Πανεπιστημίου Αθηνών. Η μητέρα της πέθανε και μεγάλωσε με την νονά της. Έζησε τον Β' Παγκόσμιο Πόλεμο, που περιγράφει η ίδια στο βιβλίο της Με το χαμόγελο στα χείλη.

## Συγγραφή
Το πρώτο της βιβλίο ήταν η Ελλάδα και εμείς. Μετά το *Με το χαμόγελο στα χείλη*. Το βιβλίο της Φιλενάδα, φουντουκιά μου έλαβε Έπαινο Βραβείου Janusz Korczack, ενώ το βιβλίο της Καλημέρα, Ελπίδα τιμήθηκε με Βραβείο Κύκλου Ελληνικού Παιδικού Βιβλίου. Ήταν πτυχιούχος του Ιστορικού-Αρχαιολογικού Τμήματος του Πανεπιστημίου Αθηνών. Για πρώτη φορά ασχολήθηκε με το παιδικό βιβλίο το 1966 και έκτοτε είναι αφοσιωμένη στο λογοτεχνικό αυτό είδος, με έντονη παρουσία σε όλες τις εκδηλώσεις (σχολεία, συλλόγους γονέων, δήμους, βιβλιοθήκες κτλ.) για το παιδί και το παιδικό βιβλίο στην Αθήνα αλλά σε όλη την Ελλάδα. Βραβεύτηκε από τη Γυναικεία Λογοτεχνική Συντροφιά, τον Κύκλο του Ελληνικού Παιδικού Βιβλίου και το Υπουργείο Παιδείας για τα αναγνωστικά που έγραψε για τα παιδιά του δημοτικού σχολείου.

## Έργα
**Γελαστός και Αγέλαστος*.
**9 τηλεφωνήματα κι ένας λαγός*.
**Τι κάνεις είσαι καλά*.
**Ποιος παίζει μπάλα στο ταβάνι μας*.
**Το ποδηλατάκι-ήλιος*.
**Ο μικρός ποδοσφαιριστής*.
**Μια παράξενη μέρα*.
**Ο λιμενάρχης με τ' άσπρα φτερά*.
**Άγια νύχτα, το τραγούδι τ' ουρανού*.
**Το πιάτο του Αλέξανδρου*.
**Πώς γράφεται η λέξη μητέρα*.
**Με ευχές, φλουριά κι αγάπη*.
**Τα παπουτσάκια που λένε παραμύθια*.
**Το χατίρι του δράκου*.
**Δώσε την αγάπη*
**Στην γιορτινή τη γλάστρα, κέδροι, έλατα και άστρα*.
**Ταξίδι χωρίς βαλίτσα*.
**Κορόνα από χιόνι...*.
**Ένα πρωί με τον Αίσωπο*.
**Το φεγγάρι παίζει σκάκι*.
**Μήνας μπαίνει, μήνας βγαίνει*.
**Τα καλοκαιρινά*.
**Διονύσιος Σολωμός*.
**Κρήτη*.
**Κόρινθος*.
**Μαθαίνω με την παιχνιδοπαρέα*(συνεργασία με την Φράνση Σταθάτου και Ντίνα Χατηνικολάου).
**Κατοικίδια ζώα και πουλιά*.
**Ζώα του δάσους και του νερού*.
**Η Ελλάδα κι εμείς*.
**Καλοκαίρι στην Μονεμβασιά*.
**Έξι εναντίον ενός*.
**Φιλενάδα, φουντουκιά μου*.
**Αρχίζει το ματς*.
**Ο Θεός αγαπά τα πουλιά*.
**Καλημέρα, Ελπίδα*.
**Με το χαμόγελο στα χείλη*.
**Φιλία σε τέσσερις... ρόδες*.
**Γαβγίζοντας την αγάπη*.
**Τα βούκινα της φύσης*.
**Σε δυο τρελά ημίχρονα*.
**Δέκα σάντουιτς με ιστορίες*.
**Δράκε, δράκε, εισ' εδώ;*
**Δρακοπαραμύθι*
**Ο μαγικός κόσμος των βιβλίων*
*Το φοινικόδεντρο (Από το περιοδικό συνεργασία)

## Παραπομπές


Κατηγορία:Έλληνες συγγραφείς του 20ού αιώνα
Η Σημερινή

***Η Σημερινή*** είναι καθημερινή εφημερίδα της Κύπρου που άρχισε να εκδίδεται το 1976. Εκδίδεται από τον εκδοτικό οίκο Δίας.

## Ιστορικά Στοιχεία
Η πρώτη έκδοση της εφημερίδας έγινε τις 3 Φεβρουαρίου 1976, σε σχήμα μεγάλου μεγέθους. Ο αρχισυντάκτης ήταν ο Αλέκος Κωνσταντινίδης μέχρι το 1982 που αποχώρησε και ανέλαβε αρχισυντάκτης της εφημερίδας *[[Αλήθεια (εφημερίδα Κύπρου)|Αλήθεια]]*. Οι άλλες καθημερινές ελληνόγλωσσες εφημερίδες της Κύπρου εκτός από την *Αλήθεια* (2015) είναι  ο *[[Ο Φιλελεύθερος (εφημερίδα)|Φιλελεύθερος]]*, ο *[[Πολίτης (εφημερίδα Κύπρου)|Πολίτης]]* και η *[[Χαραυγή (εφημερίδα Κύπρου)|Χαραυγή]]*. Όλες οι καθημερινές είναι μικρού μεγέθους εκτός από τον *Φιλελεύθερο* που συνεχίζει να είναι μεγάλου μεγέθους.

Η *Σημερινή* είναι μία από τις παλαιότερες εφημερίδες της Κύπρου. Στην ιστοσελίδα της εφημερίδας υπάρχει διαθέσιμο αρχείο από τις εκδόσεις από τον Νοέμβριο του 2005. Το αρχείο περιέχει τις περισσότερες σελίδες σε μορφή pdf.

## Εξωτερικοί σύνδεσμοι
*Ιστοσελίδα εφημερίδας

## Βιβλιογραφία
*Σελίδα 196, Τόμος 12ος, Μεγάλη Κυπριακή Εγκυκλοπαίδεια, Πρώτη ΄Εκδοση-1989, Φιλόκυπρος.

## Παραπομπές


Κατηγορία:Εφημερίδες με τόπο έκδοσης την Κύπρο στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Σούμο

thumb|250px|Αγώνας σούμο
Το **σούμο** () είναι ανταγωνιστική μορφή πάλης στην οποία ο ένας παλαιστής (*ρικίσι*) επιχειρεί να σπρώξει τον άλλο παλαιστή έξω από ένα κυκλικό δακτύλιο (*ντόχιο*) ή να τον αναγκάσει να ακουμπήσει το έδαφος με οποιοδήποτε άλλο μέρος του σώματός του πέρα από τα πέλματα των ποδιών. Το άθλημα προέρχεται από την Ιαπωνία, τη μόνη χώρα στην οποία ασκείται επαγγελματικά. Γενικά, θεωρείται μια μορφή *gendai budō* (σύγχρονη ιαπωνική πολεμική τέχνη), αν και ως άθλημα έχει ιστορία αρκετών αιώνων. Πολλές αρχαίες παραδόσεις έχουν διατηρηθεί στο σούμο και ακόμη και σήμερα το άθλημα περιλαμβάνει πολλά τελετουργικά στοιχεία, όπως ο εξαγνισμός με αλάτι, από τις μέρες που το σούμο χρησιμοποιούνταν ως τελετουργία του Σιντοϊσμού. Η ζωή των παλαιστών ελέγχεται σε μεγάλο βαθμό από τους κανόνες της Ομοσπονδίας Σούμο. Οι περισσότεροι παλαιστές σούμο πρέπει να ζουν σε κοινοτικούς «στάβλους» εξάσκησης σούμο, γνωστούς στα ιαπωνικά ως χέγια, όπου όλες οι πλευρές της καθημερινής ζωής, από τα γεύματα μέχρι τον τρόπο ντυσίματος, υπαγορεύονται από αυστηρές παραδόσεις.

## Εξωτερικοί σύνδεσμοι

* Επίσημη σελίδα της Ομοσπονδίας Σούμο 

Κατηγορία:Ιαπωνικές πολεμικές τέχνες
Κατηγορία:Αθλητισμός στην Ιαπωνία
Σουηδικές γενικές εκλογές 2014

μικρογραφία|Η τελική συζήτηση στον κρατικό τηλεοπτικό σταθμό SVT στις 12 Σεπτεμβρίου 2014, δύο μέρες πριν τις Σουηδικές γενικές εκλογές του 2014.
**Γενικές εκλογές** διεξήχθησαν στη Σουηδία στις 14 Σεπτεμβρίου 2014 για την εκλογή του Κοινοβουλίου (Riksdag), 21 νομαρχιακών συμβουλίων και  290 δημοτικών συμβουλίων.

Ο  Συνασπισμός για τη Σουηδία  (αποτελούμενος από το Κόμμα Μετριοπαθών, το Φιλελεύθερο Κόμμα του Λαού, το Κόμμα του Κέντρου και τους Χριστιανοδημοκράτες) διεκδίκησαν την παραμονή τους για τρίτη θητεία στην κυβέρνηση. Σε αντίθεση με τις προηγούμενες εκλογές, τα τρία μεγάλα κόμματα της αριστεράς (το Σουηδικό Σοσιαλδημοκρατικό Κόμμα, το Κόμμα των Πρασίνων και το Κόμμα της Αριστεράς πήραν μέρος αυτόνομα στην προεκλογική εκστρατεία, όπως έκαναν και οι Δημοκράτες της Σουηδίας , ένα εθνικιστικό κόμμα. Ένα τέταρτο αριστερό κόμμα, η Φεμινιστική Πρωτοβουλία δεν κατάφερε να μπει στη Βουλή, καθώς συγκέντρωσε ποσοστό κάτω του 4%.

Συνολικά 7,3 εκατ. ψηφοφόροι προσήλθαν στις κάλπες.Το αποτέλεσμα των εκλογών ήταν η νίκη για τα 3 αριστερά κόμματα με 158 έδρες επί του Συνασπισμού για τη Σουηδία, που πήρε 142 έδρες. Οι Δημοκράτες της Σουηδίας διπλασίασαν το ποσοστό τους και έλαβαν τις υπόλοιπες 49 έδρες. Ο πρωθυπουργός Φρέντρικ Ράινφελτ, ανακοίνωσε την πρόθεσή του να παραιτηθεί. Η Ακροδεξιά κατάφερε να συγκεντρώσει υψηλό ποσοστό που αποτελεί ρεκόρ, καθώς έγιναν το τρίτο κόμμα στη χώρα με ποσοστό 10,5%.

## Αποτελέσματα

## Σχηματισμός κυβέρνησης
Οι Σοσιαλδημοκράτες δήλωσαν ότι θα επιδιώξουν το σχηματισμό κυβέρνησης, όμως δεν πρόκειται να συνεργαστούν με τους Δημοκράτες της Σουηδίας. Στο μεταξύ ο Ράινφελτ ανακοίνωσε ότι θα παραιτηθεί από την ηγεσία του Κόμματος των Μετριοπαθών. Μία ημέρα μετά τις εκλογές ο Στέφαν Λέβεν  απέκλεισε την πιθανότητα να σχηματιστεί κυβέρνηση με το Κόμμα της Αριστεράς. Αυτό έφερε την πιθανότητα να σχηματιστεί κυβέρνηση μειοψηφίας ανάμεσα στους Σοσιαλδημοκράτες και στους Πράσινους.
Στις 2 Οκτωβρίου 2014 εξελέγη από το Riksdag πρωθυπουργός ο Λέβεν και σχημάτισαν κυβέρνηση οι Σοσιαλδημοκράτες με τους Πράσινους.

Η κυβέρνηση κατέρρευσε στις 3 Δεκεμβρίου 2014, καθώς απέτυχε να ψηφιστεί ο προϋπολογισμός, τον οποίο καταψήφισαν οι Σουηδοί Δημοκράτες, συντασσόμενοι με την κεντροδεξιά αντιπολίτευση. Στις 27 Δεκεμβρίου αποσοβήθηκε το ενδεχόμενο να διεξαχθούν πρόωρες εκλογές καθώς οι Σοσιαλδημοκράτες και οι Πράσινοι συμφώνησαν για αρκετές παραχωρήσεις στα κόμματα του Συνασπισμού αναφορικά με τη μεταναστευτική πολιτική, την άμυνα και τις συντάξεις. Σε αντάλλαγμα, τα κόμματα αυτά συμφώνησαν να υπερψηφίσουν τον προϋπολογισμό.

## Παραπομπές


2014
Κατηγορία:Εκλογές του 2014
Airbus A350 XWB

Το **Airbus A350 XWB** είναι μια οικογένεια δικινητήριων αεροσκαφών jet, ευρείας ατράκτου και μεγάλου βεληνεκούς, που έχει αναπτυχθεί από την ευρωπαϊκή εταιρεία κατασκευής αεροσκαφών Airbus. Το A350 είναι το πρώτο Airbus που η άτρακτος και τα φτερά έχουν κατασκευαστεί κυρίως από πολυμερή ενισχυμένα με ανθρακονήματα. Θα μπορεί να μεταφέρει 250 έως 350 επιβάτες σε μία τυπική διάταξη καθισμάτων τριών κατηγοριών, ή κατ 'ανώτατο όριο θέσεων 440 έως 550 επιβάτες, ανάλογα με την έκδοση. Το A350 έχει οριστεί ως διάδοχος των A330 και A340, και θα ανταγωνίζεται με τα Boeing 787 Dreamliner και Boeing 777.

Το A350 σχεδιάστηκε αρχικά το 2004 με νέα αεροδυναμικά και κινητήρες, ενώ έχει άτρακτο με βάση το A330. Απορρίφθηκε όμως από ορισμένους υποψήφιους πελάτες. Το 2006, η Airbus επανασχεδίασε το αεροσκάφος και το μετονόμασε σε A350 XWB (extra wide body). Ο πρώτος πελάτης για το A350 είναι η Qatar Airways, η οποία παρήγγειλε 80 αεροσκάφη από τις τρεις εκδόσεις. Τα έξοδα ανάπτυξης αναμένεται να είναι € 12 δισεκατομμύρια (ΗΠΑ $ 15 δισεκατομμύρια δολλάρια). Το αεροσκάφος εισήλθε σε υπηρεσία με αεροπορική εταιρεία το 2015. Μέχρι τον Δεκέμβριο του 2013, η Airbus είχε λάβει παραγγελίες για 812 αεροσκάφη από 39 πελάτες σε όλο τον κόσμο. Το πρωτότυπο A350 πέταξε για πρώτη φορά στις 14 Ιουνίου 2013 στο Αεροδρόμιο Toulouse-Blagnac της Γαλλίας.

## Παραπομπές


## Εξωτερικοί σύνδεσμοι
* 

Κατηγορία:Πολιτικά αεροσκάφη
A350 XWB
Μεγάλη Ρωσική Εγκυκλοπαίδεια

Η ***Μεγάλη Ρωσική Εγκυκλοπαίδεια*** (ρωσικά: **Большая российская энциклопедия**, **БРЭ**, ή ακαδημαϊκά ως  **Bolšaja rossijskaja enciklopedija**) είναι μια νέα παγκόσμια εγκυκλοπαίδεια, που εκδίδεται από το 2004 στη Ρωσία από την *Bolshaya rossiyskaya entsiklopediya* και πρόκειται να ολοκληρωθεί σε 35 τόμους. Η έκδοσή της βρίσκεται υπό την κηδεμονία της Ρωσικής Ακαδημίας Επιστημών (RAS) με το προεδρικό διάταγμα №1156 του 2002.. Σύμφωνα με τον εκδότη της εγκυκλοπαίδειας, Σεργκέι Λεονίντοβιτς Κράβετς, η έκδοση θα ολοκληρωθεί το 2016.

Ο πρώτος, εισαγωγικός τόμος κυκλοφόρησε το 2004 και είναι αφιερωμένος στη Ρωσία. Το σχέδιο της Ρωσικής Ακαδημίας Επιστημών (RAS) είναι η ανανέωση της έκδοσης κάθε πέντε χρόνια. Μεταξύ του 2005 και του 2017 κυκλοφόρησαν τριάντα τέσσερις τόμοι, που καλύπτουν λήμματα από το "A" έως το "Шервинский" (Σεργκέι Σερβίνσκι).

## Συνεισφορά
Ο κύριος εκδότης-επιμελητής της εγκυκλοπαίδειας είναι ο Γιούρι Οσίποφ, Πρόεδρος της RAS και πρόεδρος του επιστημονικού εκδοτικού διευθυντηρίου. Αρχισυντάκτης είναι ο Σ. Λ. Κράβετς, δημοσιογράφος, επιμελητής και πολιτισμική μορφή. Το εκδοτικό διευθυντήριο περιλαμβάνει περισσότερα από 80 μέλη της Ρωσικής Ακαδημίας Επιστημών, επιφανή στο πεδίο τους, όπως ο φυσικός Ζόρες Αλφέροφ, ο θεωρητικός φυσικός και αστροφυσικός Βιτάλι Γκίνζμπουργκ.

## Περίληψη εκδόσεων
Σχεδιασμός έκδοσης και περιεχομένων:

## Δείτε επίσης
*Μεγάλη Σοβιετική Εγκυκλοπαίδεια

## Παραπομπές


## Εξωτερικοί σύνδεσμοι
* 

Κατηγορία:Ρωσική γλώσσα
Κατηγορία:Εγκυκλοπαίδειες
Κατηγορία:Πολιτισμός της Ρωσίας
Χριστόφορος Ροδοκανάκης

Ο **Χριστόφορος Ροδοκανάκης**, γνωστός και ως **Χρήστος Ροδοκανάκης** (1860 &ndash; 1931 ή 1932), ήταν Έλληνας γιατρός, ευεργέτης και βουλευτής Χίου.

Γόνος της αρχοντικής οικογένειας Ροδοκανάκη της Χίου, γεννήθηκε στον Κάμπο. Σπούδασε ιατρική και διακρίθηκε για τη σημαντική φιλανθρωπική, κοινωνική και πατριωτική του δράση. Υπήρξε μέγας ευεργέτης του Σκυλίτσειου Νοσοκομείου της Χίου. Ασχολήθηκε επίσης με την πολιτική και υπήρξε στενός συνεργάτης του πρωθυπουργού της Ελλάδας Ελευθερίου Βενιζέλου. Διετέλεσε βουλευτής, αλλά και γερουσιαστής Χίου, καθώς και αρχηγός του κόμματος των Φιλελεύθερων.

## Πηγές
* Κ.Αμάντου: «Χριστόφορος Ροδοκανάκης», περιοδ. *ΑΙΓΑΙΟΝ*, τόμ. 1, τεύχ. 2 (Μάρτιος 1935), σσ. 65-68

## Εξωτερικοί σύνδεσμοι
* Λίγα βιογραφικά στοιχεία και προσωπογραφία του Χ. Ροδοκανάκη στον ιστοτόπο της Βιβλιοθήκης Χίου «Κοραής»

Κατηγορία:Έλληνες ευεργέτες
Κατηγορία:Βουλευτές Χίου
Κατηγορία:Έλληνες γερουσιαστές
Κατηγορία:Έλληνες ιατροί του 19ου αιώνα
Κατηγορία:Οικογένεια Ροδοκανάκη
Κατηγορία:Έλληνες ιατροί του 20ού αιώνα
Ντιχ-Τάου

Το **Ντιχ Τάου** ή **Ντιχτάου** (Дыхтау, Дых тау) είναι βουνό που βρίσκεται στο Καμπαρτίνο-Μπαλκάρια, στη Ρωσία. Η κορυφή του βρίσκεται 5 χλμ βόρεια των συνόρων με τη Γεωργία. Είναι το δεύτερο υψηλότερο βουνό της οροσειράς του Καυκάσου μετά το Ελμπρούς.

## Πρόσβαση
Το βουνό είναι ευκολότερα προσβάσιμο από τη βόρεια Ρωσία. Το κοντινότερο χωριό Μπεζίνγκι διαθέτει επικοινωνία με το Νάλτσικ της Καμπαρντίνο Μπαλκάρια με  δημόσιες συγκοινωνίες, αν και όχι συχνή. Η "Αλπική Κατασκήνωση Μπεζίνγκι" βρίσκεται στα 2.180 μ. Από εδώ χρειάζονται περίπου 2 ημέρες για την προσέγγιση της Κατασκήνωσης Βάσης.

## Αναρριχητικές διαδρομές
Το Ντιχ-Τάου είναι μία από τις μείζονες κορυφές του Καυκάσου, που αντικρίζει τον Τοίχο Μπεζίνγκι κατά μήκος του παγετώνα Μπεζίνγκι. Η πρώτη ανάβαση έγινε από τους Μάμερι και Ζάρφλουχ το 1888 και ήταν μεγάλο επίτευγμα κατά την εποχή του. Η διαδρομή τους στη ΝΔ Κόψη δεν χρησιμοποιείται πλέον ως κανονική διαδρομή που είναι πλέον η Βόρεια Κόψη με βαθμολογία 4b (ρωσική αξιολόγηση).

Εκκινώντας από το Μίσες Κος, φθάνει κανείς στην κόψη, διασχίζοντας πρώτα τη Δυτική Κόψη του Μίσες Τάου και συνεχίζοντας προς το Ρωσικό Μπιβουάκ που βρίσκεται δίπλα στον παγετώνα που κατεβαίνει από τη Βόρεια Κόψη του Ντιχ Τάου, 4 ώρες περίπου από το Μίσες Κος. Κατόπιν οι ορειβάτες ακολουθούν τη Βόρεια Κόψη έως την κορυφή

## Χαρτογράφηση
Διάφοροι χάρτες του σοβιετικού στρατού βρίσκονται πλέον στο διαδίκτυο σε κυριλλικό αλφάβητο. Δύο από αυτούς καλύπτουν όλη την περιοχή.

## Παραπομπές


## Εξωτερικοί σύνδεσμοι
* 
*  summitpost.org: Dykhtau

Κατηγορία:Βουνά της Ρωσίας
Κατηγορία:Οροσειρά του Καυκάσου
Ρίτσαρντ Ντάγκλας Χάσμπαντ

Ο **Ρίτσαρντ Ντάγκλας («Ρικ») Χάσμπαντ** (*Richard Douglas "Rick" Husband*, 12 Ιουλίου 1957 – 1 Φεβρουαρίου 2003) ήταν Αμερικανός αστροναύτης και πιλότος μαχητικών αεροσκαφών.

## Βιογραφικά δεδομένα
Ο Ρίτσαρντ Χάσμπαντ γεννήθηκε στο Αμαρίλο του Τέξας στις 12 Ιουλίου 1957. Το 1975 πήρε πτυχίο μηχανολογίας στο Texas Tech University. Αργότερα εκπαιδεύτηκε ως πιλότος μαχητικών αεροσκαφών στη βάση Vance Air Force στην Οκλαχόμα. Υπηρέτησε ως Ανθυπολοχαγός και συνολικά πιλοτάρισε πάνω από 3.800 ώρες και 40 διαφορετικούς τύπους αεροσκαφών.

Το 1994 επιλέχθηκε από τη ΝΑΣΑ ως υποψήφιος αστροναύτης για μία αποστολή στη Σελήνη και στον Άρη. Συμμετείχε για πρώτη φορά σε διαστημική αποστολή στις 30 Μαΐου 1999, στην αποστολή STS-96 του Διαστημικού Λεωφορείου «Ντισκάβερι», ως πιλότος. Η τελευταία του αποστολή ήταν η STS-107 με το Διαστημικό Λεωφορείο «Κολούμπια» ως επικεφαλής η οποία ξεκίνησε στις 16 Ιανουαρίου 2003 και τελείωσε την 1η Φεβρουαρίου 2003 με τη γνωστή Τραγωδία του Κολούμπια, όταν το σκάφος κατά την επιστροφή και την επανείσοδό του στη γήινη ατμόσφαιρα διαλύθηκε σε ύψος 60 χιλιομέτρων, σκοτώνοντας το επταμελές πλήρωμά του. Ο Χάσμπαντ είχε συμπληρώσει συνολικό χρόνο παραμονής στο διάστημα στις δύο αποστολές του 25 ημέρες και 17 ώρες.

## Εξωτερικοί σύνδεσμοι
* 

Κατηγορία:Αμερικανοί αστροναύτες
Νεεμάν

Ο **Νεεμάν** ή **Ναιμάν** (εβραϊκά: **נַעֲמָן, Ναμάν,** που σημαίνει ευχαριστία) ήταν ο αρχηγός των στρατευμάτων του Αδρααζάρ, βασιλιά της Αράμ-Δαμασκού, την εποχή του Ιωράμ, βασιλέα του Βόρειου Ισραήλ (Σαμάρεια).

Σύμφωνα με την Αγία Γραφή, και συγκεκριμένα στο Δ΄ Βασιλειών 5, ο Νεεμάν ήταν ο αρχηγός των στρατευμάτων της Αράμ. Ήταν ικανός στρατηγός και χαίρονταν την εκτίμηση του βασιλιά του, επειδή ο Θεός είχε χαρίσει μέσα από αυτόν μια φοβερή νίκη. Ωστόσο, ο Νεεμάν υπέφερε από μια αρρώστια ονόματι «τζαραάθ» στα εβραϊκά, μια νόσος του δέρματος που συχνά μεταφράζεται ως «λέπρα».

Η γυναίκα του Νεεμάν διέθετε μια υπηρέτισσα από το Βασίλειο του Ισραήλ (Σαμάρεια) που είπε ότι ένας προφήτης από τα μέρη της θα μπορούσε να τον θεραπέυσει. Ο Νεεμάν το ανέφερε στον κύριό του, και εκείνος τον έστειλε στο Ισραήλ με μια επιστολή προς τον βασιλιά. Ο βασιλιάς του Ισραήλ δεν ήξερε πώς να ανταποκριθεί και νόμισε ότι η αίτηση ήταν αφορμή για να ξεσπάσει πόλεμος. Τότε ο Ελισσαίος έστειλε μήνυμα στον βασιλιά, συμβουλεύοντάς τον να πει στον Νεεμάν να πάει να τον συναντήσει. Ο Ελισσαίος είπε στον Νεεμάν να λουστεί στον ποταμό Ιορδάνη επτά φορές και θα καθαριζόταν. Ο Νεεμάν αρχικά θύμωσε και ήθελε να φύγει, αλλά η υπηρέτρια του τον παρακίνησε να το δοκιμάσει — και έτσι θεραπεύτηκε.

Ο Γιεζί, υπηρέτης του Ελισσαίου, βλέποντας τον κύριό του να αρνείται τα δώρα του Νεεμάν, τον καταδίωξε και ψευδώς ζήτησε ρούχα και ασήμι δήθεν για φιλοξενούμενους επισκέπτες. Τότε η αρρώστια «τζαραάθ» προσέβαλε τον Γιεζί και θα έμενε και στους απογόνους του.

## Η θεραπεία του Νεεμάν
Ο Νεεμάν είχε λέπρα και κανείς δεν μπορούσε να τον θεραπεύσει. Μια υπηρέτρια του μίλησε για τον Ελισαίο. Ο Νεεμάν πήγε στο Ισραήλ για να βρει τον Ελισαίο. Για να θεραπευθεί έπρεπε να κάνει μπάνιο επτά φορές στον Ιορδάνη. Ο Νεεμάν, αν και θύμωσε, έκανε μπάνιο επτά φορές και θεραπεύθηκε.

## Καινή Διαθήκη
Ο Νεεμάν αναφέρεται επίσης στο Κατά Λουκάν 4:27 της Καινής Διαθήκης ως «Νεεμὰν ὁ Σύρος», ένας λέπρος.Στην Χριστιανική θεολογία, ο Νεεμάν εικονίζεται ως ένα παράδειγμα του θελήματος του Θεού να σώσει τους ανθρώπους που θεωρούνται από τους κοσμικούς ανθρώπους ως λιγότερο ευσεβής και ανάξιοι της σωτηρίας. Στην Μετάφραση των Εβδομήκοντα, η λέξη «βαφτίζειν» χρησιμοποιείται για να περιγράψει την βύθιση που θεραπεύει τον Νεεμάν από την νόσο του δέρματος που λέγεται *«τζαραάθ».* Η καινούργια βάφτιση συμβαίνει στον ποταμό Ιορδάνη οπού ο Ιησούς Χριστός θα βαφτιστεί πολλούς αιώνες μετά.
Κατηγορία:Πρόσωπα της Παλαιάς Διαθήκης
Δημοτικό Στάδιο Κοζάνης

Το **Δημοτικό Στάδιο Κοζάνης** είναι ένα στάδιο που βρίσκεται στην Κοζάνη, Ελλάδα. Είναι η έδρα του ποδοσφαιρικού συλλόγου Φ.Σ. Κοζάνης. Επισης ήταν η έδρα της ομάδας Α.Ε.Π Καραγιαννιων όταν βρισκόταν στη γ εθνική  την σεζόν 2017-18.ανήκει στο Δήμο Κοζάνης. Το στάδιο βρίσκεται στη νοτιοδυτική πλευρά της πόλης και αποτελεί μέρος του Δημοτικού Αθλητικού Κέντρου Κοζάνης. 

Το στάδιο έχει χωρητικότητα 2.855 θέσεις και ανακατασκευάστηκε το 1986 και το 2004 με την προσθήκη στεγάστρου. Επίσης κάθε χρόνο πραγματοποιούνται οι αγώνες στίβου Λασσάνεια.

Το 2022, με την τοποθέτηση νέων καθισμάτων, η σκεπαστή κερκίδα μπορεί να φιλοξενήσει 1.008 καθήμενους.
Στα τέλη του Οκτώβρη του 2024 τοποθετήθηκαν πλαστικά καθίσματα σε όλες τις κερκίδες. Το καλοκαίρι του 2025 εγκαταστάθηκε μια σιδερένια κερκίδα 200 θέσεων απέναντι από την κεντρική κερκίδα, η οποία χρησιμοποιείται για την φιλοξενία των εκτός έδρας φιλάθλων.
## Εξωτερικοί σύνδεσμοι
* Δημοτικό Στάδιο Κοζάνης *stadia.gr*

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Κοζάνη
Airbus A400M Atlas

Το **Airbus A400M Atlas** είναι πολυεθνικό τετρακινητήριο turboprop αεροσκάφος μεταφορών στρατιωτικού υλικού. Σχεδιάστηκε από την Airbus Military ως τακτικό μεταγωγικό με στρατηγικές ικανότητες. Η πρώτη πτήση του αεροσκάφους είχε αρχικά προγραμματιστεί για το 2008 αλλά πραγματοποιήθηκε στις 11 Δεκεμβρίου 2009 στην Σεβίλλη της Ισπανίας.

Ένα σύνολο από 174 αεροσκάφη A400M έχουν παραγγελθεί από οκτώ χώρες έως τον Ιούλιο του 2011. Το A400M έλαβε πιστοποίηση τον Μάρτιο του 2013. Το πρώτο αεροσκάφος παραδόθηκε στη Γαλλική Πολεμική Αεροπορία, τον Αύγουστο του 2013.

## Τεχνικά Χαρακτηριστικά

*Πλήρωμα: 3 ή 4 (2 χειριστές, 3ος προαιρετικά, 1 υπεύθυνος φορτώσεων)
*Χωρητικότητα: 37.000 kg
*Μήκος: 45,1 m
*Εκπέτασμα πτερύγων: 42,4 m
*Ύψος: 14,7 m
*Κενό βάρος: 76.500 kg
*Μέγιστο βάρος απογείωσης: 141.000 kg
*Μέγιστο βάρος προσγείωσης: 122.000 kg
*Κινητήρες: 4 × Europrop TP400-D6 turboprop, 8.250 kW (11.060 hp) το καθένα
*Χωρητικότητα καυσίμων: 50.500 kg

### Επιδόσεις
*Μέγιστη ταχύτητα: 780 χλμ/ώρα (Mach 0,68 - 0,72)
*Επιχειρησιακή εμβέλεια: 3.298 χιλιόμετρα (2.049 mi, 1.781 ναυτικά μίλια) με μέγιστο φορτίο
**30 τόνους ωφέλιμο φορτίο: 4.540 χιλιόμετρα (2.450 ναυτικά μίλια)
**20 τόνους ωφέλιμο φορτίο: 6.390 χιλιόμετρα (3.450 ναυτικά μίλια)
*Εμβέλεια: 8.710 χιλιόμετρα
*Επιχειρησιακή οροφή: 11.300 m (37.073 ft)
*Απόσταση απογείωσης: 980 m (βάρος του αεροσκάφους 100 τόνους, μαλακός διάδρομος, στο επίπεδο της θάλασσας)
*Απόσταση προσγείωσης: 770 m (όπως παραπάνω)

## Δείτε επίσης

### Παρόμοια αεροσκάφη
* Antonov An-70
* Kawasaki C-2
* Lockheed C-130J Super Hercules
* Shaanxi Y-9

## Παραπομπές

## Εξωτερικοί σύνδεσμοι

Κατηγορία:Μεταγωγικά αεροσκάφη
A400M Atlas
Κατηγορία:Εμβολοκινητήρια στρατιωτικά αεροσκάφη
Bell UH-1 Iroquois

Το **Bell UH-1 Iroquois** (ανεπίσημα **Huey**) είναι ένα στρατιωτικό ελικόπτερο που τροφοδοτείται από ένα κινητήρα turboshaft, με κύριο στροφείο δύο πτερυγίων και ουραίο στροφείο. Το ελικόπτερο αναπτύχθηκε από την Bell Helicopter ώστε να ικανοποιήσει την απαίτηση του Στρατού των Ηνωμένων Πολιτειών για ένα ελικόπτερο πολλαπλών ρόλων το 1952, πέταξε πρώτη φορά στις 20 Οκτωβρίου 1956, και μπήκε στην παραγωγή τον Μάρτιο του 1960. Το UH-1 ήταν το πρώτο στροβιλοκινητήριο ελικόπτερο που μπήκε στην παραγωγή για το στρατό των Ηνωμένων Πολιτειών, και πάνω από 16.000 έχουν παραχθεί σε όλο τον κόσμο.

Η πρώτη αποστολή μάχης του UH-1 ήταν στην υπηρεσία του Στρατού των ΗΠΑ κατά τη διάρκεια του πολέμου του Βιετνάμ. Η αρχική ονομασία του HU-1 οδήγησε στο παρατσούκλι του ελικοπτέρου Huey. Τον Σεπτέμβριο του 1962 η ονομασία άλλαξε σε UH-1, αλλά το "Huey" παρέμεινε σε κοινή χρήση. Περίπου 7.000 ελικόπτερα UH-1 υπηρέτησαν στο Βιετνάμ.

## Τεχνικά Χαρακτηριστικά (UH-1D)
right|425px

*Πλήρωμα: 1-4
*Χωρητικότητα: 1.760 kg, συμπεριλαμβανομένων 14 στρατιωτών, ή 6 φορεία, ή ισοδύναμο φορτίο
*Μήκος: 17,40 μ με ρότορες
*Πλάτος: 2,62 m άτρακτος
*Ύψος: 4,39 μ
*Κενό βάρος: 2.365 kg
*Μεικτό βάρος: 4.100 kg
*Μέγιστο βάρος απογείωσης: 4.309 kg
*Κινητήρες: 1 ×Lycoming T53 L-11 turboshaft , 1.100 shp (820 kW)
*Χωρητικότητα καυσίμων: 209 γαλόνια ή 791.15 L

### Επιδόσεις
*Μέγιστη ταχύτητα: 217 χλμ/ώρα {117 kn}
*Εμβέλεια: 274 ναυτικά μίλια {507 χιλιόμετρα}
*Μέγιστο ύψος: 19.390 ft (5.910 m)

### Οπλισμός
* 2 πολυβόλα ή
* 2 φορείς ρουκετών

## Δείτε επίσης

### Σχετική ανάπτυξη
*Bell AH-1 Cobra
*Bell AH-1 SuperCobra
*Bell UH-1N Twin Huey
*Bell UH-1Y Venom
*Bell 204/205
*Bell 212
*Bell 214
*Bell 412
*Bell 533
*Panha Shabaviz 2-75

## Παραπομπές


Κατηγορία:Στρατιωτικά ελικόπτερα
Κατηγορία:Αεροσκάφη Bell
Τζούντιθ Ρέσνικ

Η **Τζούντιθ Ρέσνικ** (αγγλ. *Judith Arlene Resnik*, 5 Απριλίου 1949 - 28 Ιανουαρίου 1986) ήταν Αμερικανίδα αστροναύτης.

## Βιογραφικό
Γεννήθηκε στο Έικρον του Οχάιο στις 5 Απριλίου του 1949, από εβραίους γονείς μετανάστες από την Ουκρανία. Είχε έναν αδερφό, τον Judith Charles. Φοίτησε στο Carnegie Mellon University και το 1977 πήρε πτυχίο ηλεκτρολόγου μηχανικού στο Πανεπιστήμιο του Μέριλαντ. Αμέσως μετά δούλεψε στην RCA ως μηχανικός σχεδιαστής και αργότερα βοηθούσε τα προγράμματα της ΝΑΣΑ. Στις 30 Αυγούστου του 1984 συμμετείχε στην παρθενική πτήση του Διαστημικού Λεωφορείου Ντισκάβερι στην αποστολή STS-41-D, ως ειδικός της αποστολής. Ήταν η πρώτη Εβραία αστροναύτης.

## Θάνατος
*Δείτε επίσης: [[Τραγωδία του Τσάλεντζερ]]*

Η τελευταία της αποστολή ήταν η STS-51-L στις 28 Ιανουαρίου του 1986 με το Διαστημικό Λεωφορείο Τσάλεντζερ, η οποία εξελίχθηκε σε τραγωδία, καθώς 73 δευτερόλεπτα μετά την εκτόξευση το Τσάλεντζερ διαλύθηκε σε ύψος 15 χιλιομέτρων, σκοτώνοντας το επταμελές πλήρωμά του. Όπως διαπιστώθηκε κατά τις έρευνες, τρία μέλη του πληρώματος είχαν ενεργοποιήσει τα Προσωπικά Πακέτα Ιπτάμενης Εκκένωσης. Αυτοί ήταν ο πιλότος Μάικλ Τζον Σμιθ, ο Έλισον Ονίζουκα και η Τζούντιθ Ρέσνικ, και πιθανότατα πέθαναν από εκρηκτική αποσυμπίεση κατά τη διάρκεια της πτώσης της καμπίνας στην θάλασσα, από 48.000 πόδια (15 χιλιόμετρα) ύψος. Η Τζούντιθ Ρέσνικ ήταν η δεύτερη Αμερικανίδα αστροναύτης που είχε καταγράψει 145 ώρες σε τροχιά.

## Τιμές
Ο Κρατήρας Ρέσνικ στην αθέατη πλευρά της Σελήνης πήρε το όνομα του προς τιμή της Τζούντιθ Ρέσνικ.

### Βραβεία
50px Στις 23 Ιουλίου του 2004, απονέμεται το Διαστημικό Μετάλλιο Τιμής του Αμερικανικού Κογκρέσου στην Τζούντιθ Ρέσνικ.

## Παραπομπές


## Εξωτερικοί σύνδεσμοι
* 

Κατηγορία:Αστροναύτες
Μαρτσαμπόττο

Το **Μαρτσαμπόττο** (, ) είναι ιταλικός δήμος στην Μητροπολιτική Πόλη της Μπολόνια, στην περιφέρεια της Εμίλια-Ρομάνια. Βρίσκεται 27 χιλιόμετρα νότιο-νοτιοδυτικά της Μπολόνια με τρένο, στην κοιλάδα του ποταμού Ρένο. Στο Μαρτσαμπόττο το Δεύτερο Παγκόσμιο Πόλεμο συνέβη η σφαγή των κατοίκων στο χωριό 

## Ιστορία
μικρογραφία|αριστερά|Ναοί στο Μαρτσαμπόττο
Στην περιοχή Villa Aria και κάτω από αυτή, κοντά στην πόλη, βρίσκονται τα ερείπια της ετρουσκικής πόλης Μίσα (Misa), η οποία προφυλάσσεται στα δυτικά από βουνά, και στα ανατολικά και νότια από το ποτάμι, το οποίο είχε καταστρέψει σε κάποια χρονική στιγμή λόγω εκτροπής τη μισή πόλη. Η πόλη βρίσκεται κάτω από το σύγχρονο αυτοκινητόδρομο, και ήταν δομημένη σε παραλληλόγραμμο σχέδιο χωρισμένη από κύριους δρόμους σε οκτώ περιοχές, οι οποίες με τη σειρά τους χωρίζονταν σε τετράγωνα ή insulae. Βρέθηκαν νεκροταφεία ανατολικά και βόρεια του χώρου. Το όνομα του μέρους είναι άγνωστο: κατοικήθηκε εν μέρει αργότερα από Γαλάτες, αλλά δεν υπήρχε παρουσία Ρωμαίων.    

## Σφαγή

Στις 29 Σεπτεμβρίου 1944, κατά τη γερμανική κατοχή της Ιταλίας κατά το Δεύτερο Παγκόσμιο Πόλεμο, η πόλη υπήρξε το θέατρο της χειρότερης σφαγής πολιτών στην Ιταλία από τα γερμανικά Waffen SS. Σε αντίποινα για την τοπική υποστήριξη στους παρτιζάνους και το αντιστασιακό κίνημα, στρατιώτες από τη 16η θωρακισμένη μονάδα αναγνώρισης (SS-Panzer-Aufklärungsabteilung), σκότωσαν συστηματικά εκατοντάδες πολίτες του Μαρτσαμπόττο και των κοντινών πόλεων Γκριτζάνα Μοράντι (Grizzana Morandi) και Μοντζούνο (Monzuno).

Η πόλη πήρε το Χρυσό Μετάλλιο Στρατιωτικής Τιμής για αυτό το περιστατικό.  

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Μητροπολιτικής Πόλεως της Μπολόνια
Κατηγορία:Ετρούσκοι
Αλίκυρνα

Η **Αλίκυρνα** ή *Αλίκαρνα* ήταν αρχαία αιτωλική πόλη. Χρονολογείται στον 4ο π.Χ. αιώνα αν και έχει εντοπιστεί βρεθεί κιβωτιόσχημος τάφος του 8ου αι. π.Χ. που μαρτυρά αρχαιότερη κατοίκηση της περιοχής. Από το 1976 η περιοχή έχει κηρυχθεί αρχαιολογικός χώρος.

## Οι αρχαίες πηγές
Γίνεται απλή αναφορά στο όνομά της στις αρχαίες πηγές. Ο Στράβωνας την αναφέρει ως κώμη και την τοποθετεί μετά την Πλευρώνα ενώ αναφέρει ότι απείχε 30 στάδια απόσταση από την αρχαία Καλυδώνα αναφέροντας επίσης ότι επρόκειτο για παραλιακή πόλη. Ο Πλίνιος απεναντίας αναφέρει ότι βρισκόταν στην ενδοχώρα. 

Με βάση τις πηγές αυτές οι περισσότεροι μελετητές θεωρούν ότι η αρχαία Αλίκυρνα βρίσκεται στο λόφο «Χίλια Σπίτια» κοντά στον οικισμό του Αγίου Θωμά του Μεσολογγίου όπου σώζονται ερείπια μικρού οχυρωματικού περιβόλου.

## Λοιπά στοιχεία
Η αρχαιολογική σκαπάνη έφερε στο φως την αρχαία Αλίκυρνα κατά τη διάρκεια κατασκευής της Ιονίας Οδού.

## Σημειώσεις

## Παραπομπές


Κατηγορία:Αρχαία Αιτωλοακαρνανία
Κατηγορία:Πόλεις της αρχαίας Αιτωλοακαρνανίας
Κατηγορία:Αρχαιολογικοί τόποι στην Αιτωλοακαρνανία
Νίκος Αθανασιάδης

Ο **Νίκος Αθανασιάδης** (Μυτιλήνη, 14 Ιουλίου 1904  - Αθήνα, 14 Ιουνίου 1990) ήταν Έλληνας λογοτέχνης.

## Βιογραφία
Ήταν γιος μεγαλοβιομήχανου, ο οποίος καταστράφηκε οικονομικά το 1920. Εργάστηκε σε τράπεζες από το 1922 ως το 1924 και μετά σε μηχανουργείο. Μετά τη θητεία του στο Ναυτικό, δούλεψε ξανά σε τράπεζες και από το 1958 ως το 1968 στον ΕΟΤ. Ήταν παντρεμένος με τη Βάνα Λαμπροπούλου.

## Έργα
Ο Αθανασιάδης εμφανίστηκε για πρώτη φορά στα γράμματα το 1929, όταν δημοσιεύτηκε στον τοπικό Τύπο της Μυτιλήνης το διήγημά του *Ο μετανάστης*. Έγραψε κυρίως πεζά. Βραβεύτηκε με το βραβείο Ουράνη της Ομάδας των "12" το 1958  και με το Α΄ Κρατικό Βραβείο Διηγήματος το 1972. Το 1974 του χορηγήθηκε λογοτεχνική σύνταξη για το συνολικό του έργο. Δύο χρόνια πριν το θάνατό του το Αριστείο Γραμμάτων της Ακαδημίας Αθηνών (1989). Το έργο του *Το γυμνό κορίτσι* (1964) μεταφέρθηκε στην τηλεόραση το 1982. Στα έργα του συμπεριλαμβάνονται και το *Σταύρωση χωρίς ανάσταση*. Έκανε επίσης μεταφράσεις του Αντουάν ντε Σαιντ-Εξυπερύ, του Σταντάλ, του Ανατόλ Φρανς και του Αντρέ Ζιντ.

Απεβίωσε στην Αθήνα, την αυγή της 14ης Ιουνίου 1990.

## Παραπομπές


Κατηγορία:Έλληνες συγγραφείς του 20ού αιώνα
Βιτάλι Αμπαλάκοφ

Ο **Βιτάλι Μιχαΐλοβιτς Αμπαλάκοφ** (Вита́лий Миха́йлович Абала́ков) (13 Ιανουαρίου, 1906, Γενισέισκ &ndash; 26 Μαΐου, 1986 Μόσχα), Κοζάκος, ήταν Σοβιετικός ορειβάτης και εφευρέτης.

## Ορειβασία
Ο Βιτάλι ήταν αδελφός του Γεβγκένι Αμπαλάκοφ, ενός άλλου σημαντικού ορειβάτη. 
Ξεκίνησε την ορειβασία μαζί με τον αδελφό του Γεβγκένι στα Πιλιέ του Κράσνογιαρσκ, στην καρδιά της ρωσικής Σιβηρίας. 
*Τα δύο αδέλφια ανέβηκαν το 1931 στο Ντιχ-Τάου  στην οροσειρά του Καυκάσου με την Βαλεντίνα Τσερέντοβα, αργότερα σύζυγο του Βιτάλι. 
*Εξαιτίας της φήμης τους συμμετείχαν σε όλες τις αποστολές που έγιναν στα όρη Αλτάι και αργότερα στο Παμίρ.  
*Πραγματοποίησε την πρώτη σοβιετική ανάβαση του Λένιν Πικ το 1934 και δύο επιπλέον αναβάσεις στο βουνό από άλλες διαδρομές. 
*1936 πραγματοποίησε πρώτη ανάβαση στο Χαν Τένγκρι.
*1956 αδιαμφισβήτητη πρώτη ανάβαση στο Τζένγκις Τσοκούσου

## Περίοδος εκκαθαρίσεων Στάλιν
Το 1938, o Αμπαλάκοφ μαζί με άλλους της ομάδας του συνελήφθησαν από τη NKVD και ανακρίνονταν έως το 1940. Κατηγορήθηκε για "ανοικτή δημόσια προπαγάνδα" των δυτικών ορειβατικών τεχνικών και για τη μείωση των σοβιετικών αλπινιστικών επιτευγμάτων όπως επίσης για το ότι ήταν "Γερμανός κατάσκοπος", κοινή κατηγορία της εποχής.

## Εφευρέσεις
Ο Αμπαλάκοφ πιστώνεται με εφευρέσεις σχετικές με την αναρρίχηση, όπως το έκκεντρο το 1930. Η συσκευή του στηριζόταν στο μαθηματικό λογαριθμικό σπειροειδές, προκειμένου να διατηρείται σταθερή γωνία ανάμεσα στο έκκεντρο και τον βράχο σε όλα τα σημεία επαφής. Άλλη επινόησή του ήταν το διαμπερές Αμπαλάκοφ για ασφάλιση σε πεδίο πάγου.

## Διακρίσεις
Τιμήθηκε με τα βραβεία Τάγμα του Λένιν (1957), Τάγμα του Εμβλήματος Τιμής (1972) και τον τίτλο Αξιότιμος Μάστερ Αθλητισμού στον αλπινισμό (1943).

## Βιβλιογραφία
Σχετική ρωσική βιβλιογραφία:

* Расстрельное время
* ''Абалаков В. М.'' Автобиография
* ''Абалаков В. М.'' Неправильное восхождение
* *Абалаков В. М.* «Основы альпинизма» — М.: ФиС, 1941, 1950, 1958.
* *Абалаков В. М., Гетье А.Ф, Гущин Д. И.* «Высокогорные учебные походы и экспедиции» — М-Л.: ФиТ, 1937.
* *Абалаков В. М.* «Организация дальних высотных экспедиций» — М.: ФиТ, 1937.
* *Абалаков В. М., Я. Г. Аркин* «Спортивный инвентарь» — М.: ФиС, 1949.
* *Абалаков В. М., Я. Г. Аркин* «О длительных технически сложных траверсах» — М.: ФиС, 1952.
* *Абалаков В. М., А. Овчинников* «Тренировка и восхождения высшей категории трудности» Спутник альпиниста. — М.: ФиС, 1970.

## Παραπομπές σημειώσεις


Κατηγορία:Σοβιετικοί εφευρέτες
Κατηγορία:Σοβιετικοί εξερευνητές
Κατηγορία:Σοβιετικοί ορειβάτες
Αίμονας

Ο **Αίμονας** ή Αίμων είναι γιος του Κρέοντα και της Ευρυδίκης, τραγικό πρόσωπο της μυθολογίας.

## Αντιγόνη

Όταν η Αντιγόνη, αρραβωνιαστικιά του Αίμονα, έθαψε τον αδερφό της Πολυνείκη, παρακούοντας την εντολή του Κρέοντα, καταδικάστηκε να μπει ζωντανή στον τάφο. Εκεί η Αντιγόνη αυτοκτόνησε. Μόλις το έμαθε και ο Αίμονας, αυτοκτόνησε με το σπαθί του. Η Ευρυδίκη, μην αντέχοντας τον θάνατο του γιου της, κρεμάστηκε.

Η μορφή του Αίμονα που τη βρίσκουμε τόσο στην αρχαία όσο και στη σύγχρονη λογοτεχνική δημιουργία προέρχεται από θηβαϊκούς μύθους. Στη σκηνή παρουσιάστηκε περίπου το 442 π.Χ. από το Σοφοκλή στην τραγωδία του Αντιγόνη.

## Γενεαλογία

## Παραπομπές

Κατηγορία:Πρόσωπα της ελληνικής μυθολογίας
Μαρία Ελίσα Καμάργο

Η **Μαρία Ελίσα Καμάργο** (*María Elisa Camargo*) ισπανική  προφορά ΔΦΑ: [maˈɾi.a eˈlisa kaˈmarɣo], γεννημένη στις 21 Δεκεμβρίου 1985 στο Γουαγιακίλ, Ισημερινός, είναι εκουαδοριανή ηθοποιός. Έπαιξε το χαρακτήρα της Μαρία Αλεγρία Πιμιέντο στην κολομβιανή τηλενουβέλα «La Marca del Deseo». Εμφανίστηκε επίσης στο *Verano de amor* (ως Ισαμπέλα Ρόκα, η κύρια ανταγωνίστρια/κακιά της σειράς)  

Κόρη των κολομβιανών γονέων. Η Μαρία Ελίσα γεννήθηκε στο Γουαγιακίλ το 1985. Ήθελε να γίνει καλλιτέχνης από την παιδική ηλικία. Στα 19 μετακόμισε στην Μπογκοτά της Κολομβίας, όπου άρχισε τις σπουδές της στα οικονομικά στο Πανεπιστήμιο των Άνδεων. Διέκοψε τις σπουδές της για να ακολουθήσει μια καριέρα στην υποκριτική.

Το 2005 έκανε οντισιόν για El Factor X, η κολομβιανή έκδοση του The X Factor. Έλαβε ένα ρόλο στη τηλενουβέλα Φλορισιέντα, παίζοντας την Νατάλια. Μετά τη Φλορισιέντα, προσλήφθηκε για να παίξει τη Μαίρη Τζόι στη τηλενουβέλα «La Marca del Deseo» (*The Mark of Desire*). Αυτή ήταν η πρώτη έκθεση της στην αμερικανική τηλεόραση.

Συμμετείχε στο *Verano de amor* (*Summer of Love*), στο οποίο παίζει τη Ισαμπέλα Ρόκα, η κακιά της ιστορίας. Έπαιξε επίσης τη Μόνικα Λεδέσμα στο *Hasta Que el Dinero Nos Separe* (*For Love or Money*).

Χαρακτήρισε τη Κριστέλ Ρουίς ι ντε Τερέσα Κουριέλ στη τηλενουβέλα *Llena de Amor* (*Fill Me With Love*) ως μια από τις κακιές.

Το 2011 πόζαρε για το Revista H του Μεξικού και επιβεβαίωσε τη σχέση της με τον μεξικανό ηθοποιό Τόνι Ντάλτον.

## Φιλμογραφία

## Δισκογραφία

## Βραβεία και υποψηφιότητες

### Έπαινοι

## Πηγές


## Εξωτερικοί σύνδεσμοι
* Η Μαρία Ελίσα Καμάργο στο IMDb
*Βιογραφία και φωτογραφίες της Μαρία Ελίσα Καμάργο στη Taringa 
*Φωτογραφίες της Μαρία Ελίσα Καμάργο στο record.com.mx 
*Φωτογραφίες της Μαρία Ελίσα Καμάργο στο tvnotas

Κατηγορία:Ηθοποιοί από τον Ισημερινό
Κατηγορία:Τραγουδιστές από τον Ισημερινό
Νεοζηλανδικές γενικές εκλογές (2014)

Στις **εκλογές στη [[Νέα Ζηλανδία]]** που διεξήχθησαν στις 20 Σεπτεμβρίου 2014, το κυβερνών Εθνικό Κόμμα του πρωθυπουργού Τζον Κι κέρδισε τη νίκη. Ο πρόεδρος του Εργατικού Κόμματος Ντέιβιντ Κάνλιφ παραδέχθηκε την ήττα του στις εκλογές. Συνολικά εξελέγησαν 120 βουλευτές για τη Βουλή των Αντιπροσώπων.

## Πλαίσιο
Στις 10 Μαρτίου 2014 ο πρωθυπουργός Τζον Κι ανακοίνωσε την ημερομηνία των εκλογών που ήταν η 20η Σεπτεμβρίου.

Γύρω στα 3,3 εκατομμύρια εκλογείς προσήλθαν να ψηφίσουν στις εκλογές, συμπεριλαμβανομένου και του πληρώματος και των επιστημόνων που απασχολούνται στο Εθνικό Ινστιτούτο Υδάτων και Ατμοσφαιρικών Ερευνών στον νότιο Ειρηνικό.
Με βάση το εκλογικό σύστημα της μικτής αναλογικής εκπροσώπησης, μία κυβέρνηση συνασπισμού είναι πιθανότερη από την απόλυτη πλειοψηφία για ένα κόμμα. 

## Αποτελέσματα
Σύμφωνα με τα πρώτα αποτελέσματα, το κυβερνών Εθνικό Κόμμα κέρδισε ποσοστό 48%, κάτι που μεταφράζεται σε 61 έδρες. Τα τελικά αποτελέσματα ανακοινώθηκαν στις 4 Οκτωβρίου.
 
**Βουλή των Αντιπροσώπων, 20 Σεπτεμβρίου 2014**
|- style="background-color:#E9E9E9" align=center
! colspan=2 rowspan=2 width=220 |Κόμμα
! rowspan=2 |Ψήφοι
! colspan=2 |% των ψήφων
! colspan=4 |Έδρες
|- style="background-color:#E9E9E9" align=center
! %
! Μεταβολή
! Εκλογικό σώμα
! Λίστα
! Σύνολο
! Μεταβολή
|-
|
|Εθνικό Κόμμα Νέας Ζηλανδίας
| 1.131.501
| 47,04
| -0,28
| 41
| 19
| 60
| +1
|-
|
|Εργατικό Κόμμα Νέας Ζηλανδίας
| 604.534
| 25,13
| −2,35
| 27
| 5
| 32
| −2
|-
|
|Κόμμα Πρασίνων Αοετεαρόα Νέας Ζηλανδίας
| 257.356
| 10,70
| −0,36
| 0
| 14
| 14
| 0
|-
|
|Πρώτα η Νέα Ζηλανδία
| 208.300
| 8,66
| +2,06
| 0
| 11
| 11
| +3
|-
|
|Κόμμα των Μαορί
| 31.850
| 1,32
| −0,11
| 1
| 1
| 2
| −1
|-
|
|ACT New Zealand
| 16.689
| 0,69
| −0,37
| 1
| 0
| 1
| 0
|-
|
|Ενωμένο Μέλλον
| 5.286
| 0,22
| −0,38
| 1
| 0
| 1
| 0
|-
|bgcolor=#EEEEEE|
|align=left | Λοιπά κόμματα
| 150.104
| 6,24
| +2,87
| 0
| 0
| 0
| −1 (η απώλεια μιας έδρας οφείλεται στο μοναδικό βουλευτή Χόνε Χαραουίρα του Κόμματος Μάνα, ο οποίος έχασε την έδρα του στο Τε Τάι Τοκεράου)
|- bgcolor=#E9E9E9
|colspan=2 align=left| **σύνολο**
| 2.405.620
| 100,00
| 
| 71
| 50
| **121**
| 0
|-
|colspan=2|
|
|colspan=6|
|- 
| colspan=2 align=left | Ανεπίσημες κομματικοί ψήφοι
| 10.681
|colspan=6| 
|-
|colspan=2 align=left  |**σύνολο ψήφων**
| 2.416.481
|colspan=6| 
|- bgcolor=#E9E9E9
| colspan=2 align=left |συμμετοχή
| colspan=7| 76,95%
|- bgcolor=#E9E9E9
| colspan=2 align=left | συνολικό εκλογικό σώμα
| colspan=7| 3.140.417 (ως τις 20-9-2014).
|}

## Παραπομπές


2014
Κατηγορία:Εκλογές του 2014
Βουλγαρικές βουλευτικές εκλογές Συντακτικής Συνελεύσεως 1879

Οι Βουλγαρικές βουλευτικές εκλογές για τη Συντακτική συνέλευση έγιναν μεταξύ 1 και 30 Ιανουαρίου 1879. Ήταν οι πρώτες εκλογές που διεξάγονταν στη Βουλγαρία μετά τη απελευθέρωση της χώρας από τη Οθωμανική Αυτοκρατορία. Εξελέγησαν μέσω των εκλογών τα 117 από τα 231 μέλη της Συνέλευσης. 

Μετά την απελευθέρωση της χώρας από την Οθωμανική Αυτοκρατορία  έκαναν την εμφάνισή τους τα πρώτα κόμματα, το Συντηρητικό κόμμα και το Φιλελεύθερο κόμμα. Η συνέλευση άνοιξε στις 10 Φεβρουαρίου, και συγκλήθηκε στο Βέλικο Τάρνοβο για να επικυρώσουν το πρώτο σύνταγμα της χώρας, γνωστό ως το Σύνταγμα του Τάρνοβο, στις 16 Απριλίου. Η Βουλή μεταφέρθηκε αργότερα στην Σόφια, η οποία έγινε η πρωτεύουσα της χώρας.

Μετά από συζητήσεις μεταξύ των Συντηρητικών όπου ήταν υπέρ των δύο σωμάτων του κοινοβουλίου, και οι Φιλελεύθεροι οι οποίοι υποστήριζαν ένα σύστημα ενός νομοθετικού σώματος, το νέο σύνταγμα προέβλεπε ένα νομοθετικό σώμα την Εθνική Συνέλευση, για την οποία προκηρύχθηκαν εκλογές στο τέλος του έτους.

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1880

Οι Βουλγαρικές βουλευτικές εκλογές του 1880 ήταν κοινοβουλευτικές  εκλογές που πραγματοποιήθηκαν μεταξύ Ιανουαρίου και Φεβρουάριου του ίδιου έτους. Η χαμηλή προσέλευση σε ορισμένες εκλογικές περιφέρειες οδήγησε στην ακύρωση των αποτελεσμάτων και την επανεκλογή. Μετά το δεύτερο γύρο των εκλογών το Φιλελεύθερο κόμμα ήταν ο νικητής των εκλογών.

Μετά τις εκλογές, η κυβέρνηση παραιτήθηκε, αλλά ο νυν Πρωθυπουργός Κλίμεντ Τούρνοβσκι κλήθηκε να σχηματίσει νέα κυβέρνηση. Τελικά κυβέρνηση σχημάτισε ο Ντράγκαν Τσάνκοφ και έγινε Πρωθυπουργός στις 8 Απριλίου.

## Αποτελέσματα

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1879

Οι Βουλγαρικές βουλευτικές εκλογές του 1879 προκυρήχθηκαν από τη συντακτική συνέλευση της ίδιας χρονιάς κι έγιναν μεταξύ 30 Σεπτεμβρίου και 7 Οκτωβρίου. Το αποτέλεσμα ήταν νίκη για το Φιλελεύθερο κόμμα το οποίο κέρδισε 140 από τις 170 έδρες. Η προσέλευση των ψηφοφόρων ήταν 32,0%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Πορεία της ΑΕΛ Λεμεσού στα ευρωπαϊκά κύπελλα ποδοσφαίρου

Η ΑΕΛ Λεμεσού συμμετείχε μία φορά σε ομίλους ευρωπαϊκής διοργάνωσης, του ΟΥΕΦΑ Γιουρόπα Λιγκ.

## Ιστορική επισκόπηση και σημαντικότερα γεγονότα
Η ΑΕΛ συμμετείχε για πρώτη φορά σε ευρωπαϊκή διοργάνωση την περίοδο 1968-69, όπου και αποκλείστηκε από τη Ρεάλ Μαδρίτης στα πλαίσια του Κυπέλλου Πρωταθλητριών 1968-69. Ακολούθησαν άλλες 3 συμμετοχές τη δεκαετία του 1980, με την πρώτη νίκη να έρχεται στο Κύπελλο Κυπελλούχων 1989-90. Τη δεκαετία του 1990 δεν συμμετείχε σε ευρωπαϊκή διοργάνωση, ενώ τη δεκαετία του 2000 συμμετείχε μόνο μία φορά.

Την περίοδο 2012-13 η ΑΕΛ επανήλθε στις ευρωπαϊκές διοργανώσεις. Ως πρωταθλήτρια Κύπρου, συμμετείχε στο Τσάμπιονς Λιγκ 2012-13. Στον πρώτο γύρο αντιμετώπισε την Λίνφιλντ ΦΚ και κατάφερε για πρώτη φορά στην ιστορία της να προκριθεί στον επόμενο γύρο. Ακολούθησε η πρόκριση επί της Παρτιζάν Βελιγραδίου με δύο νίκες. Ακολούθως διεκδίκησε στα πλέι-οφ την είσοδο της στους ομίλους της διοργάνωσης. Αντίπαλος ήταν η ΡΣΚ Άντερλεχτ. Στον πρώτο αγώνας κέρδισε εντός έδρας με 2-1 αλλά ηττήθηκε στον επαναληπτικό με 2-0 και αποκλείστηκε. Η συμμετοχή, ωστόσο, στα πλέι-οφ, εξασφάλιζε για τις ομάδες που αποκλείστηκαν τη συμμετοχή τους στους ομίλους του Γιουρόπα Λιγκ 2012–13. Αντίπαλοι της ήταν οι Μπορούσια Μενχενγκλάντμπαχ, Ολιμπίκ Μαρσέιγ και Φενερμπαχτσέ. Η ΑΕΛ τερμάτισε στην 4η θέση πετυχαίνοντας μια σημαντική νίκη με 3-0 επί της Ολιμπίκ Μαρσέιγ και φέρνοντας εντός έδρας ισοπαλία 0-0 με την Μπορούσια Μενχενγκλάντμπαχ.

Η ΑΕΛ συμμετείχε στο Τσάμπιονς Λιγκ 2014-15 ως η δευτεραθλήτρια Κύπρου. Ήταν η πρώτη φορά που η Κύπρος είχε δύο θέσεις στο Τσάμπιονς Λιγκ. Στον γ΄ προκριματικό γύρο αντιμετώπισε την Ζενίτ Αγίας Πετρούπολης. Κέρδισε εντός έδρας με 1-0 αλλά έχασε 3-0 στη Ρωσία και αποκλείστηκε. Ο αποκλεισμός από τον γ΄ προκριματικό οδήγησε την ΑΕΛ στα πλέι-οφ του Γιουρόπα Λιγκ 2014-15. Κληρώθηκε με την Τότεναμ Χότσπερ, από την οποία αποκλείστηκε.

## Αναλυτική ευρωπαϊκή πορεία

1: Και τα δύο παιχνίδια έγιναν στην έδρα της Ρεάλ Μαδρίτης.

## Στατιστικά
*Έως και την περίοδο 2021-22.*

### Συνολικές συμμετοχές


Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.


### Στατιστικά ανά χώρα
Η ΑΕΛ έχει αντιμετωπίσει αντιπάλους από 18 διαφορετικές χώρες.


Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.


### Στατιστικά ανά αντίπαλο
Η ΑΕΛ έχει αντιμετωπίσει συνολικά 19 διαφορετικούς αντιπάλους.


Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.


## Παραπομπές


## Βιβλιογραφία
*
*
*

## Δείτε ακόμη
*Πορεία των κυπριακών ομάδων στα ευρωπαϊκά κύπελλα ποδοσφαίρου
*Ποδόσφαιρο στην Κύπρο

## Εξωτερικοί σύνδεσμοι
* 

ΑΕΛ
Κατηγορία:ΑΕΛ Λεμεσού (ποδόσφαιρο)
Δημήτρης Ιωακειμίδης

Ο **Δημήτρης Ιωακειμίδης** (Νέα Ιωνία, 7 Μαΐου 1939 - Αθήνα 21 Σεπτεμβρίου 2014) ήταν Έλληνας ηθοποιός και σκηνοθέτης.

## Βιογραφία
Ο Ιωακειμίδης ξεχώριζε για την χαρακτηριστική βαθιά φωνή του και για την πληθωρική του παρουσία στο σανίδι του θεάτρου και στην μικρή και μεγάλη οθόνη, όπου πρωταγωνίστησε σε δεκάδες παραγωγές.

Έγινε περισσότερο γνωστός για την ενσάρκωση του ρόλου του Θεοδώρου Κολοκοτρώνη στην ταινία ''Παπαφλέσσας''. 

Σαν σκηνοθέτης ο ίδιος, διακρίθηκε με τις παραστάσεις που ανέβασε στο "Πολύτεχνο" θέατρό του.

Ενταφιάστηκε στο κοιμητήριο Ζωγράφου.

## Φιλμογραφία

## Βιντεοταινίες

## Τηλεοπτικές σειρές

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
* 

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης